b'\n_START_ARTICLE_\nKuru\n_START_SECTION_\nKlini\xc4\x8dni simptomi in znaki\n_START_PARAGRAPH_\nInnkubacija bolezni traja od 3 do 30 let. Sprva se pojavijo te\xc5\xbeave zaradi prizadetosti malih mo\xc5\xbeganov, kot so te\xc5\xbeave pri hoji in pomanjkanje ravnote\xc5\xbeja, kasneje pa prideta v ospredje ataksija (motena usklajenost mi\xc5\xa1i\xc4\x8dnih gibov) ter tremor glave, trupa in udov. Bolniki so tudi \xc4\x8dustveno labilni in pogosto brez vzroka izbruhnejo v dolgotrajen smeh, zaradi \xc4\x8desar so bolezen poimenovali tudi \xc2\xbbsmejo\xc4\x8da smrt\xc2\xab. Pozneje se pojavijo \xc5\xa1e ohlapne (flakcidne) ohromitve in upo\xc4\x8dasnjeno mi\xc5\xa1ljenje. Bolniki navadno umrejo v enem letu po pojavu prvih klini\xc4\x8dnih znakov.'